Knoppurtstengelvikler

Knoppurtstengelvikler  (Epiblema cirsiana) er en sommerfugl i gruppen av viklere (Tortricidae).

Utseende 
En middelsstor(vingespenn 14-18 millimeter), gråbrun vikler. Arten er et medlem av en gruppe svært like arter, ofte er det nødvendig å dissekere ut kjønnsorganene for å bestemme artene med sikkerhet. Særlig ligner den på tistelstengelvikler (Epiblema scutulana) som den først ganske nylig er blitt skilt ut fra. Den er i gjennomsnitt litt mindre enn tistelstengelvikleren og gjerne noe mørkere på farge. Forvingen har en lys flekk ved bakkanten, denne fortsetter gjerne framover i vingen som et gråaktig tverrbånd. Det er også en rund, lys flekk ved bakhjørnet og flere hvite flekker ved framkanten med en brun stripe i midten. Bakvingen er brun, blekere ved roten.

Levevis 
Larven utvikler seg i stengler og røtter på tistler og knoppurt (Centaurea spp.). De voksne viklerne flyr i mai-juni.

Utbredelse 
Arten er utbredt i Mellom- og Nord-Europa, sørligst i Romania. I Norge er den funnet på Østlandet og i Møre og Romsdal.

Systematisk inndeling 

 sommerfugler (Lepidoptera)
 gruppe Heteroneura 
 gruppe Apoditrysia
 gruppe / overfamilie viklere (Tortricoidea) 
 familie viklere (Tortricidae) 
 delgruppe Olethreutinae
 slekten stengelviklere, Epiblema Hübner, 1825
 knoppurtstengelvikler, Epiblema cirsiana (Zeller, 1843)

Litteratur 
 Aarvik, L., Berggren, K. og Hansen, L.O. (2000): Catalogus Lepidopterorum Norvegiae. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3 
 Epiblema cirsiana hos UK Moths
 Fauna Europaea, utbredelsesdatabase for europeiske dyr

Eksterne lenker 
 
 Norges sommerfugler – Et norskspråklig nettsted om norske sommerfugler.
 Svenska Fjärilar, med bildegalleri

Eucosmini
Dyr formelt beskrevet i 1843
Dyr formelt beskrevet av Philipp Christoph Zeller